Title: ประกาศองค์การบริหารส่วนตำบลบ้านเกาะ เรื่อง ขั้นตอนและกำหนดระยะเวลาในการให้บริการข้อมูลข่าวสาร

ประกาศองค์การบริหารส่วนตำบลบ้านเกาะ
เรื่อง
ขั้นตอนและกำหนดระยะเวลาในการให้บริการข้อมูลข่าวสาร[๑]

อาศัยอำนาจตามความในพระราชบัญญัติข้อมูลข่าวสารของราชการ
พ.ศ. ๒๕๔๐ มาตรา ๗ (๒) ประกอบกับประกาศคณะกรรมการข้อมูลข่าวสาร เรื่อง หลักเกณฑ์
และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดู
ประกาศเมื่อวันที่ ๒๔ กุมภาพันธ์ ๒๕๔๑ องค์การบริหารส่วนตำบลบ้านเกาะ
จึงกำหนดหลักเกณฑ์ เรื่อง ขั้นตอนและกำหนดระยะเวลาในการให้บริการข้อมูลข่าวสาร
ดังต่อไปนี้

ข้อ
๑  ผู้มาขอตรวจข้อมูลข่าวสารลงชื่อในสมุดทะเบียน

ข้อ
๒  ผู้มาขอตรวจดูข้อมูลข่าวสารสามารถตรวจดูค้นหาข้อมูลข่าวสารได้ด้วยตนเอง
หรือจะขอให้เจ้าหน้าที่ประจำศูนย์ช่วยแนะนำค้นหาก็ได้

ข้อ
๓  หากผู้มาขอตรวจดูข้อมูลข่าวสารประสงค์จะได้สำเนาหรือสำเนาข้อมูลข่าวสารที่มีคำรับรองถูกต้องให้ยื่นคำร้องตามแบบฟอร์มที่องค์การบริหารส่วนตำบลบ้านเกาะกำหนดหรือเขียนขึ้นเอง
โดยระบุข้อมูลข่าวสารที่ต้องการในลักษณะที่อาจเข้าใจได้ตามควร
ในการนี้
ผู้ขอสำเนาต้องเสียค่าธรรมเนียมตามประกาศขององค์การบริหารส่วนตำบลบ้านเกาะ

ข้อ
๔  หากข้อมูลข่าวสารที่ประสงค์จะขอไม่ใช่ข้อมูลข่าวสารที่ต้องจัดไว้ให้ประชาชนตรวจดู
เจ้าหน้าที่ประจำศูนย์จะส่งคำขอไปให้หน่วยงานที่ครอบครองดูแลข้อมูลข่าวสารนั้นพิจารณาดำเนินการต่อไป

ข้อ
๕  กำหนดระยะเวลาในการให้ข้อมูลข่าวสาร
๕.๑
การให้บริการสำเนาข้อมูลข่าวสารที่จัดไว้ในศูนย์ข้อมูลข่าวสารของราชการกำหนดระยะเวลาภายในวันทำการที่มีคำขอนั้น
๕.๒
การให้บริการสำเนาข้อมูลข่าวสารอื่น ๆ
ที่พร้อมจะให้ได้กำหนดระยะเวลาภายในวันทำการที่มีคำขอหรือโดยเร็ว  ทั้งนี้ ไม่เกิน ๑๕ วัน
๕.๓
ในกรณีที่ข้อมูลข่าวสารที่ขอมีจำนวนมากหรือไม่สามารถรวบรวมสำเนาให้แล้วเสร็จภายใน
๑๕ วัน องค์การบริหารส่วนตำบลบ้านเกาะจะแจ้งให้ผู้ขอทราบภายใน ๑๕ วัน
ว่าจะให้มารับข้อมูลข่าวสารได้ในวันที่เท่าใด

จึงประกาศให้ทราบโดยทั่วกัน

ประกาศ
ณ วันที่ ๒๘ พฤษภาคม พ.ศ. ๒๕๖๑
วัชรพล  จอนเกาะ
องค์การบริหารส่วนตำบลบ้านเกาะ

พรวิภา/จัดทำ
๑๗ มกราคม ๒๕๖๒

นุสรา/ตรวจ
๑๘ มกราคม ๒๕๖๒

[๑] ราชกิจจานุเบกษา
เล่ม ๑๓๕/ตอนพิเศษ ๒๐๒ ง/หน้า ๑๐/๒๒ สิงหาคม ๒๕๖๑